משטרת אשדוד / מרחב לכיש איתרה ביום חמישי האחרון שני תלמידים כבני 13 בבית ספר בעיר וברשותם נפצים בשווי מאות שקלים. הקטינים הובילו את חוקרי הנוער אל בית אחד מהם שם נמצאו נפצים נוספים.
בחקירתם סיפרו כי רכשו את הנפצים והתכוונו למכור אותם טרם חג הפורים. במשטרת מרחב לכיש מזכירים כי מעבר לבהלה שיוצרים הנפצים בשל קולות הנפץ הכרוכים בהפעלתם מדובר בפריטים בהם בסכנה ממשית העלולה לגרום לפציעות.
רק לפני כשבוע תפסה המשטרה אלפי נפצים ואמצעי פירוטכניקה שונים בביתו של תושב רובע ז'.
בימים האחרונים החלו רעשי הפיצוצים לגרום לבהלה בקרב תושבי העיר, כשרעשי הפיצוץ, לעיתים חזק מאוד, מזכירים לרבים את הדי הפיצוצים ממבצעי עמוד ענן ועופרת יצוקה.